Document ID: /roh_data/filtered/fineweb-2-filterrobots_roh.jsonl.gz/65596

Illa partiziun da la chirurgia & ortopedia collavura ün team fich qualifichà. Ultra dal trattamaint d’urgenza acut mettan a disposiziun specialists lur savair.
Da proveder l’Engiadina Bassa extaisa da Zernez fin Samignun sün l’inter territori es üna sfida. Be uschè po gnir garanti ün provedimaint da basa optimal. Be uschè pon gnir fattas operaziuns specificas, chirurgicas ed ortopedicas d’ot nivel.
In ün cas d’urgenza es il paziaint dependent d’ün provedimaint acut d’üna fich ota qualità. Feridas d’accidaints sco ruottadüras da l’ossa, mals acuts sco colicas o malatias dandettas, vegnan trattadas a l’ospidal mincha di. Per la diagnostica e’l provedimaint vegnan applichadas las metodas las plü modernas. Sül prüm provedimaint as basan eir il program da trattamaint e’l concept da terapia.
A l’ospidal es il provedimaint acut be üna part da la lavur chirurgic-ortopedica. Ils blers paziaints vegnan trattats in connex cun intervenziuns electivas.
Accidaints pon avair per consequenza feridas cumplichadas. Las operaziuns e’ls trattamaints vegnan fats a l’ospidal adüna tenor ils standards ils plü nouvs. Per stabilisar ruottadüras da l’ossa vegnan fattas per exaimpel uschè nomnadas “osteosintesas in angul stabil”. Cun quai dvaintan ils paziaints svelt movibels e nu ston plü star lönch in let. L’amiaivlezza invers ils paziaints es da grond’importanza pro tuot las intervenziuns.
A l’ospidal pisseran meidis specialists cun lur know-how per üna vasta spüerta ortopedica. Uschè pon gnir implantadas per exaimpel sül lö protesas dal gialun, dal schnuogl e da las spadlas. Eir intervenziuns artroscopicas da greivas malatias da las lisüras succedan tant da maniera conservativa sco eir operativa.
Las intervenziuns seguaintas fan t.o. part da l’ortopedia:
Da la chirurgia generala fan part cas d’urgenza da tuots geners, specialmaing dal vainter sura e suot. Cun metodas uschè schaniantas sco pussibel vain realisà a l’ospidal il prüm provedimaint. In cas da metodas minimal-invasivas as discuorra perquai eir da la “chirurgia da foura-clav”. Lapro vegnan diminuidas las dolurs e’ls paziaints sun svelt movibels e nu ston sar lönch in let.
Las intervenziuns seguaintas fan t.o. part da la chirurgia generala:
Eir examinaziuns da la medicina da sport vegnan fattas illas partiziuns specialisadas da la chirurgia/ortopedia. Pro la spüerta tocca üna diagnostica extaisa da la spina dorsala e da l’apparat motoric. Chi sajan spinas dorsalas chi bloccan o problems musculars – trattamaints manual-terapeutics dan surleivg al paziaint.
In basa al nomer creschaint da tumors da la pel spordscha l’ospidal eir üna collavuraziun cun ün dermatolog. Diagnosa e trattamaint succedan interdisciplinarmaing.
Cun la cumbinaziun da metodas d’operaziun modernas da la medicina classica e l’avicinaziun cumplessiva da la medicina integrativa Tillas/Tils spordschain nus il meglder da tuots duos secturs e cumbinain quists per Ellas/Els. Gugent Tillas/Tils cusgliain nus persunalmaing. Grazcha fich!
Notfall 144
Unter folgenden Nummern erreichen Sie den hausärztlichen Notfalldienst rund um die Uhr:
Unter der Nummer 081 861 10 00 erreichen Sie rund um die Uhr die Notfallstation des Ospidal.
Den nächsten AED-Standort im Unterengadin finden Sie auf unserer Übersicht.